Daniel Bremer Juell

Daniel Bremer Juell (1808–1855) var en norsk prest og stortingsmann. Han var sønn av sorenskriver Ole Juell.

Juell ble født i Seljord i Bratsberg amt. Han ble student i 1826 og cand. theol. i 1831. I 1832 ble han styrer ved borgerskolen i Kragerø, og i 1836 ble han kateket i den samme byen. Fra 1845 til 1849 var han sokneprest i Porsgrunn, og fra 1849 til 1855 var han biskop i Tromsø stift.

Juell representerte Kragerø på Stortinget i 1839 og 1845, og Porsgrunn og Brevik i 1848. Han var i 1839 sekretær i tollkomiteen, 1845 medlem i bankkomiteen og 1848 sekretær i kirkekomite nr. 1.

Juell døde i Hamburg i 1855, på en reise til Karlsbad. Han ble gravlagt i Christiania.

Referanser

 Kilder 
 Tallak Lindstøl: Stortinget og Statsraadet 1814-1914. B. 1 D. 1 : Biografier A-K, side 460, digital utgave


Kategori:Stortingsrepresentanter for Porsgrunn og Brevik
Kategori:Stortingsrepresentanter for Kragerø
Kategori:Stortingsrepresentanter 1839–1841
Kategori:Stortingsrepresentanter 1845–1847
Kategori:Stortingsrepresentanter 1848–1850
Kategori:Norske lutherske biskoper
Kategori:Norske lutherske prester
Kategori:Biskoper i Hålogaland bispedømme
Kategori:Personer fra Seljord kommune